CELEX: 31983D0476
Language: el
Date: 1983-09-12 00:00:00
Title: Απόφαση της Επιτροπής της 12ης Σεπτεμβρίου 1983 περί προσωρινής καταβολής της οικονομικής συμμετοχής της Κοινότητας για το 1982 και προκαταβολής από αυτή τη συμμετοχή, για το 1983, για τις επιχειρήσεις επιθεωρήσεως και επιτηρήσεως των θαλασσίων υδάτων της Ιρλανδίας (Το κείμενο στην αγγλική γλώσσα είναι το μόνο αυθεντικό)

Avis juridique important

|

31983D0476

83/476/ΕΟΚ: Απόφαση της Επιτροπής της 12ης Σεπτεμβρίου 1983 περί προσωρινής καταβολής της οικονομικής συμμετοχής της Κοινότητας για το 1982 και προκαταβολής από αυτή τη συμμετοχή, για το 1983, για τις επιχειρήσεις επιθεωρήσεως και επιτηρήσεως των θαλασσίων υδάτων της Ιρλανδίας (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 261 της 22/09/1983 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 12ης Σεπτεμβρίου 1983  περί προσωρινής καταβολής της οικονομικής συμμετοχής της Κοινότητας για το 1982 και προκαταβολής από αυτή τη συμμετοχή, για το 1983, για τις επιχειρήσεις επιθεωρήσεως και επιτηρήσεως των θαλασσίων υδάτων της Ιρλανδίας  (Το κείμενο στην αγγλική γλώσσα είναι το μόνο αυθεντικό)  (83/476/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την απόφαση αριθ. 78/640/ΕΟΚ του Συμβουλίου της 25ης Ιουλίου 1978 σχετικά με την οικονομική συμμετοχή της Κοινότητας στις επιχειρήσεις επιθεωρήσεως και επιτηρήσεως των θαλασσίων υδάτων της Δανίας και της Ιρλανδίας (1), όπως τροποποιήθηκε από την απόφαση 82/892/ΕΟΚ (2), και ιδίως το άρθρο 1 παράγραφος 2 και το άρθρο 1α,  Εκτιμώντας:  ότι το άρθρο 1 παράγραφος 2 της απόφασης 78/640/ΕΟΚ προβλέπει, για την Ιρλανδία, ότι η εν λόγω συμμετοχή έχει καθορισθεί σε μέγιστο ποσό 46 εκατομμυρίων ECU για την περίοδο από την 1η Ιανουαρίου 1977 έως τις 31 Δεκεμβρίου 1984·  ότι το πρόγραμμα που υπέβαλε η Ιρλανδία για την επιτήρηση των θαλασσίων υδάτων που υπάγονται στη δικαιοδοσία της, και το οποίο περιέχει πρόβλεψη δαπανών τόσο για τις μεσοπρόθεσμες όσο και για τις βραχυπρόθεσμες δραστηριότητες, ελέγχθηκε από την Επιτροπή η οποία αποφάσισε ως προς την επιλεξιμότητα των δαπανών ·  ότι η αίτηση που υποβλήθηκε από τις ιρλανδικές αρχές σύμφωνα με το σημείο 6 του παραρτήματος της αποφάσεως 78/640/ΕΟΚ, αφορά, αφενός, τις δαπάνες που ανέρχονται σε 10 176 000 λίρες Ιρλανδίας και πραγματοποιήθηκαν κατά την περίοδο από την 1η Ιανουαρίου 1982 έως τις 31 Δεκεμβρίου 1982 και, αφετέρου, μία προκαταβολή 2 500 000 λιρών Ιρλανδίας, έναντι των προβλεφθέντων δαπανών για το 1983 για ένα ποσό 7 290 000 λιρών Ιρλανδίας·  ότι από την εξέταση των πληροφοριών που διαβιβάστηκαν προκύπτει ότι το σύνολο των δαπανών που πραγματοποιήθηκαν το 1982, και έχουν προβλεφθεί για το 1983, είναι επιλέξιμο·  ότι οι διαθέσιμες πιστώσεις ανέρχονται σε 6 500 000 ECU και υπάρχει η δυνατότητα να πραγματοποιηθεί η προσωρινή καταβολή των δαπανών που πραγματοποιήθηκαν το 1982 και που ανέρχονται σε 2 150 000 λίρες Ιρλανδίας, σύμφωνα με το άρθρο 1 παράγραφος 2 της απόφασης 78/640/ΕΟΚ, εν αναμονή του συμπληρωματικού προϋπολογισμού·  ότι είναι δυνατόν, επίσης, να εξασφαλισθεί η πληρωμή της προκαταβολής που έχει ζητηθεί σύμφωνα με το άρθρο 1α της απόφασης 82/892/ΕΟΚ·  ότι ζητήθηκε η γνώμη της Επιτροπής του ΕΓΤΠΕ για τα δημοσιονομικά θέματα και ιδιαίτερα για τα διαθέσιμα οικονομικά μέσα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η οικονομική συμμετοχή της Κοινότητας στις επιλέξιμες δαπάνες που πραγματοποιήθηκαν από την Ιρλανδία για το έτος 1982 καθορίζεται προσωρινά σε 2 150 000 λίρες Ιρλανδίας.  Άρθρο 2  Η προκαταβολή στην οικονομική συμμετοχή της Κοινότητας στις προβλεφθείσες δαπάνες από την Ιρλανδία για το έτος 1983 καθορίζεται σε 2 500 000 λίρες Ιρλανδίας.  Αυτή η προκαταβολή θα καταβληθεί σύμφωνα με τις προϋποθέσεις που προβλέφθηκαν από το άρθρο 1α της απόφασης 78/640/ΕΟΚ.  Άρθρο 3  Η παρούσα απόφαση απευθύνεται στην Ιρλανδία.  Βρυξέλλες, 12 Σεπτεμβρίου 1983.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 211 της 1. 8. 1978, σ. 34.  (2) ΕΕ αριθ. L 378 της 31. 12. 1982, σ. 55.